อยากจะสอบถามหน่อยคะ พอดีทายยาคุมช้าไป3วัน และพอทานได้6เม็ด ก้อหยุดยาคุมเลยค่ะ(มีเพศสัมพันธ์แบบไม่ได้ป้องกันด้วยค่ะ) และตอนนี้ไม่แน่ใจว่าเลือดที่ออกมา เป็นเลือดอะไรกันแน่ เพราะออกมาแค่เปื้อนนิดนึงค่ะ (เลือดที่ออกมา 3 วัน คือ วันที่ 24-26 สค) (( กำหนดของประจำเดือน คือวันที่ 28-30สค )) ได้ตรวจครรภ์เมื่อวันที่ 18 สค. ขึ้นแค่ขีดเดียวค่ะ อยากทราบว่ามีโอกาสท้องไหมคะ
สวัสดีค่ะ การกินยาคุมกำเนิดแบบแผงรายเดือนไปได้แค่ 6 เม็ดแล้วหยุดนั้น จะไม่ได้ประสิทธิภาพในการป้องกันการตั้งครรภ์แต่อย่างใด และการหยุดยาคุมกำเนิดกลางคัน อาจมีผลข้างเคียงที่พบได้บ่อยๆเช่น การมีเลือดออกผิดปกติทางช่องคลอด หรือประจำเดือนมาคลาดเคลื่อนไปได้ดังนั้นเลือดที่ออกมา อาจเป็นผลจากการหยุดยากลางแผง หรือเป็นเลือดจากสาเหตุอื่นๆเช่นภาวะแทรกซ้อนจากการตั้งครรภ์ (เพราะไม่ได้กินยาคุมกำเนิดแล้ว) หรือเกิดจากการติดเชื้อ/การมีเนื้องอกของอวัยวะสืบพันธุ์ได้เช่นกันชุดตรวจครรภ์ทางปัสสาวะให้ผลบวกได้ 2-3 สัปดาห์หลังมีเพศสัมพันธ์ค่ะ หากให้ผลลบในช่วงเวลาดังกล่าวเป็นต้นไปแล้วก็แสดงว่าน่าจะไม่ได้ตั้งครรภ์ อาจไปยืนยันผลที่รพ.อีกครั้ง และหากยังไม่พร้อมมีบุตร เมื่อตรวจดูแน่ใจว่าไม่มีการตั้งครรภ์ ควรเริ่มกินยาคุมแบบแผงกลับเข้าไปทันทีเมื่อเลือดประจำเดือนตามกำหนดมา